קלואי גרייס מורץ

קלואי גרייס מורץ (באנגלית: Chloë Grace Moretz, נולדה ב-10 בפברואר 1997) היא שחקנית קולנוע, מדבבת ודוגמנית אמריקאית. מורץ החלה את קריירת המשחק שלה בגיל 7 עם הופעות בסרטים וסדרות כמו "אימה באמטוויל", "500 ימים עם סאמר", "יומנו של חנון", "ביג מאמא 2", "עקרות בית נואשות", ו"כסף, דארלינג", שעבורו הייתה מועמדת לפרס האמנית הצעירה. קלואי קיבלה הכרה עולמית בשל משחקה כהיט-גירל בסרטים "קיק אס" ו"קיק אס 2". היא המשיכה לקבל שבחים בתפקידים בסרטים כמו "תן לי להיכנס", "הוגו", ו"קארי". מורץ נולדה באטלנטה, ג'ורג'יה שבארצות הברית, למשפחה נוצרית-בפטיסטית אדוקה ממוצא גרמני ובריטי. אמה, טרי (לבית דיוק), היא אחות מטפלת, ואביה, מק'קוי מורץ, מנתח פלסטי. לה ארבעה אחים גדולים, ביניהם השחקן טרבור מורץ-דיוק. מורץ עברה מג'ורג'יה לניו יורק בשנת 2001, עם אמה ואחיה הגדול, טרבור, כי התקבל לבית ספר לאמנויות; מה שגרם לה להיות מעוניינת במשחק. הקריירה ההוליוודית שלה החלה כשהיא ושאר משפחתה עברו ללוס אנג'לס בשנת 2003. התפקיד הראשון שלה בהוליווד היה בגיל 7 כשגילמה את ויולט בשני פרקים של הסדרה "הסניגור" (אנ'), והתפקיד הראשון שלה בסרט היה בגיל 8 כשגילמה את מולי בסרט הדרמה "לב המתבונן". בשנת 2005 היא כיכבה ברימייק "אימה באמטוויל" וזכתה להכרה ובמועמדות לפרס האמנית הצעירה. לאחר "אימה באמטוויל", קריירת המשחק של מורץ התקדמה כאשר היא קיבלה כמה תפקידי אורח בטלוויזיה, וגם תפקיד קטן בסרט הקומי "ביג מאמא 2". בין תפקידיה הבולטים בטלוויזיה היה גילום דמותן של קיקי ג'ורג' בסדרת הדרמה של רשת ABC, "כסף, דארלינג", ודמותה של שרי מאלטבי בסדרה "עקרות בית נואשות". מורץ דיבבה את הדמות של דארבי בסדרת הטלוויזיה "חבריי טיגר ופו". מורץ כיכבה כקאמי, ילדה מוכה, בסרט "בית הפוקר" (משנת 2008). בשנת 2010, הופיעה מורץ כהיט-גירל בסרט גיבורי על של מתיו ווהן "קיק אס", המבוסס על רומן גרפי בעל אותו שם מאת מארק מילר וג'ון רומיטה ג'וניור. למרות המחלוקת סביב תפקידה בסרט אלים, היא זכתה לשבחי הביקורות על משחקה. רוג'ר איברט נתן לסרט כוכב אחד מתוך ארבעה, וכתב: "תגיד מה שתגיד על הדמות שלה, אבל לקלואי גרייס מורץ יש נוכחות ומשיכה." מורץ התאמנה עם צוות הפעלולים של ג'קי צ'אן שלושה חודשים לפני הצילומים ועשתה את רוב הפעלולים שלה בזמן הצילומים באתר. והשתתפה בסרט "ג'ק והאפונים". באותה שנה, היא שיחקה את אבי, ערפד בת 12, ב"תן לי להיכנס" , רימייק אמריקאי לסרט השוודי "תן לאדם הנכון להיכנס", שיצא ב-1 באוקטובר 2010. היא שיחקה את אן סליגר במותחן הפשע "שדות ההרג של טקסס", שיצא ב-14 באוקטובר 2011. מורץ שיחקה את איזבל בסרטו של מרטין סקורסזה "הוגו", עיבוד קולנועי ל"ההמצאה של הוגו", ושיחקה בסרט "נערה כפרית" (Hick), עיבוד לרומן של אנדריאה פורטס. בשנת 2012 היא הופיעה בסרט "צללים אפלים", בו גילמה את התפקיד של קרולין סטודארד, מתבגרת מרדנית. בשנת 2013 שיחקה בסרט האימה אשר מבוסס על רומן הביכורים בשם זה מאת סטיבן קינג, "קארי" את דמותה של קארי וייט ברימייק לסרט בעל אותו שם מ-1976. בהמשך השנה, שיחקה את היט גירל בשנית בסרט ההמשך "קיק אס 2". בינואר 2014, יצא לאקרנים הסרט "אם אשאר", המבוסס על רומן של גייל פורמן, בו שיחקה גרייס בתפקיד הראשי, והסרט זכה לביקורות חיוביות. ובאותה שנה גילמה את טרי, נערה העוסקת בזנות בסרט "נקודת שוויון" לצד השחקן דנזל וושינגטון. באותה שנה ביצעה את הופעת הבכורה שלה בתיאטרון אוף ברודוויי, במחזה "The Library" מאת סקוט ז. בורנס. בינואר 2016 שיחקה בתפקיד הראשי בסרט "הגל החמישי" בו גילמה את דמותה של קאסי, נערה במנוסה המנסה להציל את חיי אחיה מחוצנים. ושיחקה בסרט הדרמה "הנס של סוזנה", בתפקיד סוזנה, צעירה שבשלב מסוים בחייה חולה במחלה שטובי הרופאים לא מצליחים לזהות, ונאלצת לחיות כך. בשנת 2018 יצא לאקרנים הסרט "החינוך הרע של קמרון פוסט" שם שיחקה את התפקיד הראשי, נערה בשם קמרון המגלה את הזהות המינית שלה ונשלחת למחנה המרה לנערים גאים. הסרט זכה לביקורות חיוביות מהמבקרים, ושיבחו את הופעתה של מורץ. הבכורה העולמית של הסרט הייתה בפסטיבל סאנדנס, שם זכה בפרס הגדול של חבר השופטים. הסרט יצא לאקרנים ב-3 באוגוסט 2018. בהמשך השנה, כיכבה לצדה של איזבל הופר בסרט המותחן הפסיכולוגי "גרטה" של הבמאי האירי ניל ג'ורדן, שהוקרן בבכורה עולמית בפסטיבל הסרטים הבינלאומי של טורונטו בספטמבר 2018 ושוחרר לאקרנים ב-1 במרץ 2019. לאחר מכן היא הופיעה בסרט האימה "סוספיריה", גרסה מחודשת של הסרט באותו שם משנת 1977 בבימויו של הבמאי האיטלקי לוקה גואדאנינו, שהוצג בבכורה עולמית בפסטיבל ונציה בספטמבר 2018. הוא זכה לביקורות מעורבות מצד המבקרים, ונכשל בקופות. בשנת 2019, מורץ דיבבה את וונסדיי אדמס בסרט האנימציה בחידוש לסרט "משפחת אדמס", שזכה לביקורות מעורבות מהמבקרים. בשנת 2021, היא הופיעה בדמותה של קיילה בסרט הלייב אקשן "טום וג'רי", בבימויו של טים סטורי. לאחר מכן הופיעה בסרט "צל בענן", מותחן אימה מאת הבמאית הניו זילנדית רוזאן ליאנג, ובהמשך שבה לדבב את וונסדיי אדמס בסרט ההמשך "משפחת אדמס 2". בסוף שנה זו, כיכבה מורץ בסרט המדע-בדיוני "אמא או אנדרואידים" של הבמאי מטסון טומלין בסרטו הראשון. הסרט יצא לאקרנים בבכורה ב-17 בדצמבר 2021 בשירות הסטרימינג של הולו וב-7 בינואר 2022 הוקרן ברחבי העולם על ידי נטפליקס. בסוף שנת 2022 החלה מורץ לככב בתפקיד הראשי בסדרת המדע-בדיוני "הפריפריאל" שיצר סקוט סמית' עבור רשת אמזון פריים וידאו, אשר מבוססת על הרומן באותו שם מאת ויליאם גיבסון. מורץ מתגוררת בשכונת סטודיו סיטי, לוס אנג'לס. אחיה ברנדון משמש כמנהל העסקי שלה; אחיה טרבור היה מדריך המשחק שלה מאז 2010, וליווה אותה בטיסות ואירועים כשהוריהם לא פנויים. בשנת 2016 החלה לצאת עם הדוגמן והצלם האנגלי ברוקלין בקהאם. היא אישרה שהיא ובקהאם נפרדו ב-2018. מדיה וקבצים בנושא קלואי גרייס מורץ בוויקישיתוף אתר האינטרנט הרשמי של קלואי גרייס מורץ קלואי גרייס מורץ, ברשת החברתית פייסבוק קלואי גרייס מורץ, ברשת החברתית אקס (טוויטר) קלואי גרייס מורץ, ברשת החברתית אינסטגרם קלואי גרייס מורץ, במסד הנתונים הקולנועיים IMDb (באנגלית) קלואי גרייס מורץ, באתר "אידיבי", מאגר הידע העברי לקולנוע ישראלי ועולמי קלואי גרייס מורץ, באתר AllMovie (באנגלית) קלואי גרייס מורץ, באתר Rotten Tomatoes (באנגלית) קלואי גרייס מורץ, באתר Box Office Mojo (באנגלית) קלואי גרייס מורץ, באתר Metacritic (באנגלית) קלואי גרייס מורץ, במסד הנתונים הקולנועיים KinoPoisk (ברוסית) קלואי גרייס מורץ, באתר MusicBrainz (באנגלית) נטע מור, קלואי גרייס מורץ: "טינאייג'רים מביכים אותי", באתר ynet, 19 באוגוסט 2013 דודי כספי‏, "קל יותר להיות בריון ומרושע היום". ריאיון עם קלואי מורץ לקראת הרימייק של "קארי", באתר וואלה, 17 באוקטובר 2013 מאיה פז, ‏דם, יזע ושמלות: הכוכבת הכי קשוחה בקולנוע, באתר ‏מאקו‏, 23 באוקטובר 2013 אבנר שביט‏, "אני כפייתית לרוצחים סדרתיים מגיל 13": קלואי גרייס מורץ על אימה, טראמפ ו"סוספיריה", באתר וואלה, 3 בנובמבר 2018 "Chloë Moretz on Different Spin on Vampires in 'Let Me In'". Bloody-disgusting.com. נבדק ב-8 בפברואר 2011. {{cite web}}: (עזרה) Garcia, Chris (13 במרץ 2010). "SXSW: Live with that 'Kick-Ass' girl, Chloe Moretz". Austin360.com. אורכב מ-המקור ב-25 בדצמבר 2013. נבדק ב-8 בינואר 2016. {{cite news}}: (עזרה) https://www.theguardian.com/film/2019/apr/19/chloe-grace-moretz-people-said-youre-going-to-lose-your-career-over-this "Meet Chloe Moretz, the precocious teen star of 'Kick-Ass'". USA weekend. אורכב מ-המקור ב-2012-10-25. נבדק ב-9 באפריל 2010. {{cite web}}: (עזרה) Itzkoff, Dave (8 באפריל 2010). "Just a Sweet Young Actress?". The New York Times. נבדק ב-8 באפריל 2010. {{cite news}}: (עזרה) Garcia, Chris (13 במרץ 2010). "SXSW: Live with that 'Kick-Ass' girl, Chloe Moretz". Austin360.com. נבדק ב-24 בספטמבר 2010. {{cite news}}: (עזרה) "Rising Star: Chloe Grace Moretz". Access Hollywood. נבדק ב-30 בספטמבר 2010. {{cite web}}: (עזרה) "Official Chloe Grace Moretz fansite – Biography". chloemoretz.com. אורכב מ-המקור ב-2007-08-31. נבדק ב-10 באפריל 2007. {{cite web}}: (עזרה) "Lori Petty Debuts as Director with THE POKER HOUSE". allvoices.com. 16 באוגוסט 2009. אורכב מ-המקור ב-2013-10-29. נבדק ב-23 במרץ 2012. {{cite web}}: (עזרה) Ebert, Roger (2010). "Kick Ass", 14 April 2010, URL accessed 10 May 2012 "Meet Breakout Star Chloe Grace Moretz". Yahoo! Movies. נבדק ב-16 באפריל 2010. {{cite web}}: (עזרה) "Let Me In First Look: Chloe Moretz as Vampire Abby". Dreadcentral.com. נבדק ב-8 בפברואר 2011. {{cite web}}: (עזרה) "Let Me In's Vampire Chloe Moretz Speaks". Dreadcentral.com. 21 בינואר 2010. נבדק ב-8 בפברואר 2011. {{cite web}}: (עזרה) "From 'Let Me In' to 'The Killing Fields'". Bloody-disgusting.com. נבדק ב-8 בפברואר 2011. {{cite web}}: (עזרה) "Chloe Moretz and Asa Butterfield Join The Invention of Hugo Cabret". "Chloe Moretz to star in 'Hick'". "Jonny Lee Miller, Chloe Moretz and Helena Bonham Carter Join Johnny Depp in 'Dark Shadows'". The Hollywood Reporter. 14 במרץ 2012. נבדק ב-15 במרץ 2012. {{cite web}}: (עזרה) "Chloe Moretz Joins 'Dark Shadows'". Deadline. 14 במרץ 2012. נבדק ב-15 במרץ 2012. {{cite web}}: (עזרה) Pols, Mary (11 באוקטובר 2010). "Young Blood". Time. נבדק ב-11 באוקטובר 2010. {{cite news}}: (עזרה) Patrick Hipes, Annie Awards: ‘Spider-Man: Across The Spider-Verse’ Takes Best Feature And Tops Winners List; ‘Blue Eye Samurai’ Dominates TV, Deadline, ‏2024-02-18 (באנגלית אמריקאית)